مينفعش تكتب او ترسم حاجة من غير قلم رصاص. اكيد لاحظت حروف H و B مطبوعة على اقلام الرصاص بتاعتك. طيب يعني ايه مثلا HB و 2H و 3H؟
الحروف دي بتبين درجة صلابة الرصاص او الجرافيت في القلم. حرف H معناه ان الرصاص صلب. كل ما الرقم العربي قبل حرف H يزيد، كل ما الرصاص يبقى اصلب، ولون القلم يبقى افتح. اصلب قلم رصاص بيبقى مكتوب عليه 6H. الاقلام دي بتستخدم غالبا في الرسم الهندسي. الناس نادر ما بتكتب بيها. حرف B معناه ان الرصاص طري. كل ما الرقم قبل حرف B يزيد، كل ما الرصاص يبقى اطرى، ولون القلم يبقى اغمق، واطرى قلم هو 6B. الفنانين بيحبوا يستخدموا الاقلام دي.
قلم HB بيبقى الرصاص بتاعه مش طري اوي ولا صلب اوي. لونه متوسط في درجة سواده. وده انسب قلم للكتابة والرسم العادي.
قلم 4B ___ من قلم 3B.
اصلب اطرى احسن اغلى